B. MANAGEMENTUL DEŞEURILOR

(1) 31993 R 0259: Regulamentul (CEE) nr. 259/93 al Consiliului din 1 februarie 1993 privind supravegherea şi controlul transporturilor de deşeuri în interiorul, la intrarea şi la ieşirea din Comunitatea Europeană (JO L 30, 6.2.1993, p.1), astfel cum a fost modificat ultima dată prin:

- 32001 R 2557: Regulamentul (CE) nr. 2557/2001 al Comisiei din 28.12.2001 (JO L 349, 31.12.2001, p.1).

(a) Până la 31 decembrie 2014, toate transporturile către Bulgaria de deşeuri destinate recuperării enumerate în anexa II la Regulamentul (CEE) nr. 259/93 trebuie notificate autorităţilor competente şi prelucrate în conformitate cu articolele 6, 7 şi 8 din regulament.

(b) Prin derogare de la dispoziţiile articolului 7 alineatul (4) din Regulamentul (CEE) nr. 259/93, până la 31 decembrie 2009, autorităţile bulgare competente pot formula obiecţii cu privire la transporturile către Bulgaria destinate recuperării următoarelor deşeuri enumerate în anexa III, în conformitate cu motivele prevăzute la articolul 4 alineatul (3) din regulament. Aceste transporturi fac obiectul dispoziţiilor articolului 10 din regulament.

AA. DEŞEURI METALICE

- AA 090 Deşeuri şi reziduuri de arsen;

- AA 100 Deşeuri şi reziduuri de mercur;

- AA 130 Lichide rezultate din decaparea metalelor.

AB. DEŞEURI CONŢINÂND ÎN PRINCIPAL COMPUŞI ANORGANICI ŞI CARE POT CONŢINE METALE ŞI MATERII ORGANICE

AC. DEŞEURI CONŢINÂND ÎN PRINCIPAL COMPUŞI ORGANICI ŞI CARE POT CONŢINE METALE ŞI MATERII ANORGANICE

- AC 040 Nămoluri provenite din benzină cu plumb (motorine);

- AC 050 Fluide termice (transmitere de căldură);

- AC 060 Lichide hidraulice;

- AC 070 Lichide de frână;

- AC 080 Lichide antigel;

- AC 110 Fenoli şi compuşi fenolici, inclusiv clorofenol sub formă lichidă sau de nămoluri;

- AC 120 Naftaline policlorurate;

- AC 150 Clorofluorocarburi;

- AC 160 Haloni;

- AC 190 Fracţiune prăfoasă rezultată din mărunţirea autovehiculelor;

- AC 200 Compuşi organo-fosforici;

- AC 230 Reziduuri de distilare neapoase, halogenate sau nehalogenate, rezultate din operaţiuni de recuperare a solvenţilor organici;

- AC 240 Deşeuri rezultate din producţia hidrocarburilor alifatice halogenate (precum clorometanii, dicloretanul, clorura de vinil, clorura de viniliden, clorura de alil şi epiclorhidrina);

- AC 260 Dejecţii lichide de la porci, fecale.

AD. DEŞEURI CARE POT CONŢINE COMPUŞI FIE ORGANICI, FIE ANORGANICI

- AD 010 Deşeuri de la producerea şi prepararea produselor farmaceutice;

Deşeuri care conţin, sunt alcătuite din sau sunt contaminate cu oricare din următoarele:

- AD 040 Cianuri anorganice, cu excepţia reziduurilor solide purtătoare de metale preţioase şi care conţin urme de cianuri anorganice;

- AD 050 Cianuri organice;

- AD 060 Deşeuri ulei/apă, amestecuri hidrocarburi/apă, emulsii;

- AD 070 Deşeuri din producerea, prepararea şi utilizarea cernelurilor, coloranţilor, pigmenţilor, vopselurilor, lacurilor;

- AD 150 Materii organice rezultat pe cale naturală, utilizat ca mediu filtrant (precum filtrele biologice);

- AD 160 Deşeuri municipale/menajere.

Această perioadă poate fi prelungită până cel târziu la 31 decembrie 2012, în conformitate cu procedura definită în articolul 18 din Directiva 75/442/CEE a Consiliului din 15 iulie 1975 privind deşeurile [9], astfel cum a fost modificată prin Directiva 91/156/CEE a Consiliului [10].

(c) Prin derogare de la dispoziţiile articolului 7 alineatul (4) din Regulamentul (CEE) nr. 259/93, până la 31 decembrie 2009, autorităţile bulgare competente pot formula obiecţii cu privire la transporturile către Bulgaria de deşeuri destinate recuperării enumerate în anexa IV la regulament şi cu privire la transporturile de deşeuri destinate recuperării care nu sunt enumerate în anexele la regulament în conformitate cu motivele prevăzute la articolul 4 alineatul (3) din regulament.

(d) Prin derogare de la dispoziţiile articolului 7 alineatul (4) din Regulamentul (CEE) nr. 259/93, autorităţile bulgare competente formulează obiecţii cu privire la transporturile de deşeuri destinate recuperării enumerate în anexele II, III şi IV la regulament şi cu privire la transporturile de deşeuri destinate recuperării care nu sunt enumerate în aceste anexe şi care au ca destinaţie o instalaţie exceptată temporar de la aplicarea anumitor dispoziţii ale Directivei 96/61/CE a Consiliului din 24 septembrie 1996 privind prevenirea şi controlul integrat al poluării [11] sau ale Directivei 2001/80/CE a Parlamentului European şi a Consiliului din 23 octombrie 2001 privind limitarea emisiilor în aer de anumiţi poluanţi provenind de la instalaţii de ardere mari [12], pe durata exceptării temporare a instalaţiei de destinaţie.

(2) 31994 L 0062: Directiva 94/62/CE a Parlamentului European şi a Consiliului din 20 decembrie 1994 privind ambalajele şi deşeurile de ambalaje (JO L 365, 31.12.1994, p.10), astfel cum a fost modificată ultima dată prin:

- 32004 L 0012: Directiva 2004/12/CE a Parlamentului European şi a Consiliului din 11.2.2004 (JO L 47, 18.2.2004, p.26).

(a) Prin derogare de la dispoziţiile articolului 6 alineatul (1) litera (a) din Directiva 94/62/CE, Bulgaria se obligă să atingă nivelul general de recuperare sau incinerare în instalaţiile de incinerare a deşeurilor cu recuperare de energie până la 31 decembrie 2011, în conformitate cu următoarele obiective intermediare:

- 35 % din masă la 31 decembrie 2006, 39 % în anul 2007, 42 % în anul 2008, 46 % în anul 2009 şi 48 % în anul 2010.

(b) Prin derogare de la dispoziţiile articolului 6 alineatul (1) litera (b) din Directiva 94/62/CE, Bulgaria se obligă să atingă nivelul general de recuperare sau incinerare în instalaţiile de incinerare a deşeurilor cu recuperare de energie la 31 decembrie 2014, în conformitate cu următoarele obiective intermediare:

- 50 % din masă în anul 2011, 53 % în anul 2012 şi 56 % în anul 2013.

(c) Prin derogare de la dispoziţiile articolului 6 alineatul (1) litera (c) din Directiva 94/62/CE, Bulgaria se obligă să atingă obiectivul privind reciclarea plasticului la 31 decembrie 2009, în conformitate cu următoarele obiective intermediare:

- 8 % din masă la 31 decembrie 2006, 12 % în anul 2007 şi 14,5 % în anul 2008.

(d) Prin derogare de la dispoziţiile articolului 6 alineatul (1) litera (d) din Directiva 94/62/CE, Bulgaria se obligă să atingă nivelul global de reciclare la 31 decembrie 2014, în conformitate cu următoarele obiective intermediare:

- 34 % din masă la 31 decembrie 2006, 38 % în anul 2007, 42 % în anul 2008, 45 % în anul 2009, 47 % în anul 2010, 49 % în anul 2011, 52 % în anul 2012 şi 54,9 % în anul 2013.

(e) Prin derogare de la articolul 6 alineatul (1) litera (e) punctul (i) din Directiva 94/62/CE, Bulgaria se obligă să atingă obiectivul privind reciclarea sticlei la 31 decembrie 2013, în conformitate cu următoarele obiective intermediare:

- 26 % din masă la 31 decembrie 2006, 33 % în anul 2007, 40 % în anul 2008, 46 % în anul 2009, 51 % în anul 2010, 55 % în anul 2011 şi 59,6 % în anul 2012.

(f) Prin derogare de la articolul 6 alineatul (1) litera (e) punctul (iv) din Directiva 94/62/CE, Bulgaria se obligă să atingă obiectivul privind reciclarea plasticului, luând în considerare exclusiv materialul reciclat sub formă de plastic, la 31 decembrie 2013, în conformitate cu următoarele obiective intermediare:

- 17 % din masă în 2009, 19 % în anul 2010, 20 % în anul 2011 şi 22 % în anul 2012.

(3) 31999 L 0031: Directiva 1999/31/CE a Consiliului din 26 aprilie 1999 privind depozitele de deşeuri (JO L 182, 16.7.1999, p.1), astfel cum a fost modificată prin:

- 32003 R 1882: Regulamentul (CE) nr. 1882/2003 al Parlamentului European şi al Consiliului din 29.9.2003 (JO L 284, 31.10.2003, p. 1).

Prin derogare de la dispoziţiile articolului 5 alineatul (3) literele (a) şi (b) şi ale anexei I punctul 2 a doua liniuţă la Directiva 1999/31/CE şi fără a aduce atingere dispoziţiilor articolului 6 litera (c) punctul (ii) din directivă şi ale Directivei 75/442/CEE a Consiliului din 15 iulie 1975 privind deşeurile [13], cerinţele privind deşeurile lichide, corozive şi oxidante, precum şi prevenirea infiltrării apelor de suprafaţă în deşeurile depozitate nu se aplică următoarelor 14 instalaţii existente până la 31 decembrie 2014:

1. "Polimeri" iaz de decantare a nămolurilor, Varna, Devnya;

2. "Solvay Sodi", "Deven" şi "Agropolichim" iaz comun de decantare a nămolurilor şi cenuşilor, Varna, Devnya în municipiul Varna;

3. C.E.T. "Varna" iaz de decantare a cenuşilor, Varna, Beloslav;

4. "Sviloza" iaz de decantare a cenuşilor, Veliko Tărnovo, Sviştov;

5. C.E.T. "Zaharni zavodi" iaz de decantare a cenuşilor, Veliko Tărnovo, Gorna Oryahoviţa;

6. "Vidachim v likvidaţia" iaz de decantare a cenuşilor, Vidin, Vidin;

7. "Toplofikaţia-Ruse", C.E.T. "Ruse-Est" iaz de decantare a cenuşilor, Ruse, Ruse;

8. C.E.T. "Republika", "COF-Pernik" şi "Kremikovţi-Rudodobiv" iaz de decantare a cenuşilor, Pernik, Pernik;

9. "Toplofikaţia Pernik" şi "Solidus"-Pernik iaz de decantare a cenuşilor, Pernik, Pernik;

10. C.E.T. "Bobov dol" iaz de decantare a cenuşilor, Kyustendil, Bobov dol;

11. "Brikel" iaz de decantare a cenuşilor, Stara Zagora, Galabovo;

12. "Toplofikaţia Sliven" iaz de decantare a cenuşilor, Sliven, Sliven;

13. C.E.T. "Mariţa 3" iaz de decantare a cenuşilor, Haskovo, Dimitrovgrad;

14. C.E.T. "Mariţa 3" iaz de decantare a cenuşilor, Haskovo, Dimitrovgrad.

Bulgaria se obligă să asigure reducerea treptată a deşeurilor depozitate în aceste 14 instalaţii existente neconforme, cu respectarea următoarelor cantităţi maxime anuale:

- la 31 decembrie 2006: 3020000 tone;

- la 31 decembrie 2007: 3010000 tone;

- la 31 decembrie 2008: 2990000 tone;

- la 31 decembrie 2009: 1978000 tone;

- la 31 decembrie 2010: 1940000 tone;

- la 31 decembrie 2011: 1929000 tone;

- la 31 decembrie 2012: 1919000 tone;

- la 31 decembrie 2013: 1159000 tone;

- la 31 decembrie 2014: 1039000 tone.

(4) 32002 L 0096: Directiva 2002/96/CE a Parlamentului European şi a Consiliului din 27 ianuarie 2003 privind deşeurile de echipamente electrice şi electronice (DEEE) (JO L 37, 13.2.2003, p.24), astfel cum a fost modificată prin:

- 32003 L 0108: Directiva 2003/108/CE a Parlamentului European şi a Consiliului din 8.12.2003 (JO L 345, 31.12.2003, p. 106).

Prin derogare de la dispoziţiile articolului 5 alineatul (5) şi ale articolului 7 alineatul (2) din Directiva 2002/96/CE, Bulgaria se obligă să atingă la 31 decembrie 2008 nivelul mediu de colectare separată de cel puţin patru kilograme pe cap de locuitor pe an de DEEE provenind din gospodării, precum şi nivelul de recuperare şi nivelul de refolosire şi reciclare a componentelor, materialelor şi substanţelor.

[9] JO L 194, 25.7.1975, p. 39, astfel cum a fost modificată ultima dată prin Regulamentul(CE) nr. 1882/2003 (JO L 284, 31.10.2003, p. 1).

[10] JO L 78, 26.3.1991, p. 32.

[11] JO L 257, 10.10.1996, p. 26..

[12] JO L 309, 27.11.2001, p. 1, astfel cum a fost modificată ultima dată prin Actul de aderare din 2003 (JO L 236, 23.9.2003, p. 33).

[13] JO L 194, 25.7.1975, p. 39, astfel cum a fost modificată prin Directiva 91/156/CEE şi astfel cum a fost modificată ultima dată prin Regulamentul (CE) nr. 1882/2003 (JO L 284, 31.10.2003, p. 1).

--------------------------------------------------